Nelson Enwerem da aka sani da laƙabin Prince ɗan asalin Najeriya ne kuma mai aikin ado da kwalliya wanda ya ci gasar Mista Nigeria a 2018 Ya wakilci Nijeriya a gasar Mister World 2019 kuma an sanya shi cikin zababbu 26. A ranar 19 ga watan Yulin 2020, ya zo a matsayin mutum na uku da suka shiga cikin gasar Big Brother Naija karo na 5 kuma ya kare a matsayi na tara. Enwerem an haife shi kuma ya girma a Aba, jihar Abia . Ya tafi Kwalejin Gwamnati ta Umuahia don karatun sakandare kafin ya wuce zuwa Jami'ar Calabar inda ya yi karatu a tsangayar kimiyyar lissafi. Yayin da yake cikin jami'a, Enwerem yayi takara kuma yaci gasar Face of University Nigeria 2016. A cikin shekarar 2018, Enwerem ya fafata kuma ya lashe gasar kyau ta maza mai suna Mr Nigeria 2018 wadda aka gudanar a ranar 28 ga watan Oktoban shekarar 2018 a Silverbird Galleria, Victoria Island, Lagos, Nigeria. Ya kuma lashe kyautar Mafi kyawun baiwa a gasar. Bayan haka, Enwerem ya sami damar wakiltar Najeriya a gasar maza ta duniya wato Mister World 2019.